
ΤΕΥΧΟΣ ΤΕΤΑΡΤΟ 


Αρ 


. Φύλλου 206 


ΔΙΑΤΑΓΜΑΤΑ 

Χαρακτηρισμός και Οριοθέτηση Περιοχής Ορ¬ 
γανωμένης Ανάπτυξης Υδατοκαλλιεργειών 
(Π.Ο.Α.Υ.) που βρίσκεται σε θαλάσσιες περιοχές 
της Περιφερειακής Ενότητας Πιερίας της Περι¬ 
φέρειας Κεντρικής Μακεδονίας και περιβαλλο¬ 
ντική έγκριση του σχεδίου αυτού». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 24 του ν. 1650/1986 «Για 
την προστασία του περιβάλλοντος» (ΑΊ60), όπως 
αντικαταστάθηκε με την παρ. 1 του άρθρου 10 του 
ν. 2742/1999 «Χωροταξικός σχεδιασμός και αειφόρος 
ανάπτυξη και άλλες διατάξεις» (Α' 207), τροποποιήθηκε 
με την παρ. 7 του άρθρου 30 του ν. 3889/2010 «Χρη¬ 
ματοδότηση Περιβαλλοντικών Παρεμβάσεων, Πράσινο 
Ταμείο, Κύρωση Δασικών Χαρτών και άλλες διατάξεις» 
(Α' 182) και ισχύει. 

2. Τις διατάξεις της παρ. 9 του άρθρου 8 του ν. 4447/ 

2016 «Χωρικός σχεδιασμός - Βιώσιμη ανάπτυξη και άλ¬ 
λες διατάξεις» (Α' 241). 

3. Τις διατάξεις της αριθμ. 6877/2008 απόφασης της 
Επιτροπής Συντονισμού της Κυβερνητικής Πολιτικής 
στον τομέα Χωροταξικού Σχεδιασμού και της Αειφόρου 
Ανάπτυξης» (ΑΊ 28). 

4. Τις διατάξεις της αριθμ. 31722/4-11 -2011 απόφασης 
της Επιτροπής Συντονισμού της Κυβερνητικής Πολιτικής 
«Έγκριση Ειδικού Πλαισίου Χωροταξικού Σχεδιασμού 
και Αειφόρου Ανάπτυξης για τις υδατοκαλλιέργειες και 
της στρατηγικής μελέτης περιβαλλοντικών επιπτώσεων 
αυτού» (Β' 2505). 

5. Τις διατάξεις της αριθμ. 674/12-1-2004 απόφασης 
της Υπουργού Περιβάλλοντος, Χωροταξίας και Δημοσί¬ 
ων Έργων «Έγκριση Περιφερειακού Πλαισίου Χωροταξι¬ 
κού Σχεδιασμού και Αειφόρου Ανάπτυξης Περιφέρειας 
Κεντρικής Μακεδονίας» (Β' 218). 

6. Τις διατάξεις των άρθρων 24,25 και 26 του ν. 4495/ 

2017 «Έλεγχος και προστασία του Δομημένου Περιβάλ¬ 
λοντος και άλλες διατάξεις» (Α' 167), όπως ισχύουν. 

7. Τις διατάξεις της αριθμ. ΥΠΕΧΩΔΕ/ΕΥΠΕ/οικ. 107017/ 
28-8-2006 κοινής υπουργικής απόφασης «Εκτίμηση 
των περιβαλλοντικών επιπτώσεων ορισμένων σχεδίων 


και προγραμμάτων, σε συμμόρφωση με τις διατάξεις 
της οδηγίας 2001/42//ΕΚ "σχετικά με την εκτίμηση των 
περιβαλλοντικών επιπτώσεων ορισμένων σχεδίων και 
προγραμμάτων" του Ευρωπαϊκού Κοινοβουλίου και του 
Συμβουλίου της 27ης Ιουνίου 2001»(Β' 1225), όπως τρο¬ 
ποποιήθηκε με την αριθμ. οικ. 40238/28-9-2017 απόφα¬ 
ση (Β' 3759) και ισχύει. 

8. Τ ις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα (άρθρο 
πρώτο του π.δ. 63/2005) και το γεγονός ότι από τις κανο¬ 
νιστικές διατάξεις του παρόντος διατάγματος δεν προκα- 
λείται δαπάνη σε βάρος του κρατικού προϋπολογισμού 
και του προϋπολογισμού των οικείων Ο.Τ.Α. 

9. Την από 30-10-2009 αίτηση της ανώνυμης εταιρείας 
με την επωνυμία «Περιοχή Οργανωμένης Ανάπτυξης Υδα¬ 
τοκαλλιεργειών Θερμαϊκού Κόλπου Μύδια Μακρύγιαλου 
- Πύδνας Α.Ε.» (αριθμ. 09/1133/3-11-2009 του Τμήματος 
Αλιείας της Νομαρχιακής Αυτοδιοίκησης Πιερίας). 

ΙΟ.Την αριθμ. 262/15-12-2015 (θέμα 12ο) απόφαση 
του Περιφερειακού Συμβουλίου Κεντρικής Μακεδονίας. 

11. Το αριθμ. οικ.30510/15-6-2016 έγγραφο της Διεύ¬ 
θυνσης Περιβαλλοντικής Αδειοδότησης του Υπουργείου 
Περιβάλλοντος και Ενέργειας με θέμα: "Εισήγηση για 
την έγκριση της Στρατηγικής Μελέτης Περιβαλλοντικών 
Επιπτώσεων (Σ.Μ.Π.Ε.) που αφορά στο χαρακτηρισμό 
και την οριοθέτηση Περιοχής Οργανωμένης Ανάπτυ¬ 
ξης Υδατοκαλλιεργειών (Π.Ο.Α.Υ.) σε θαλάσσιες περιοχές 
της Περιφερειακής Ενότητας Πιερίας της Περιφέρειας 
Κεντρικής Μακεδονίας, με φορέα την «Π.Ο.Α.Υ. ΜΥΔΙΑ 
ΜΑΚΡΥΓΙΑΛΟΥ ΠΥΔΝΑΣ Α.Ε.»" και το αριθμ. οικ. 2926/ 
20-1-2017 έγγραφο της ίδιας υπηρεσίας με διευκρινίσεις 
ως προς την ως άνω εισήγηση. 

12. Τις αριθμ. 5/συν. 1 η/23-2-2018 και 10/συν. 2η/ 
2-3-2018 γνωμοδοτήσεις του Κεντρικού Συμβουλί¬ 
ου Πολεοδομικών θεμάτων και Αμφισβητήσεων (ΚΕ. 
ΣΥ.ΠΟ.Θ.Α.). 

13. Τις αριθμ. 266/2013,139/2014 και 10/2019 γνωμο¬ 
δοτήσεις του Συμβουλίου της Επικράτειας, με πρόταση 
των Υπουργών Περιβάλλοντος και Ενέργειας και Αγρο¬ 
τικής Ανάπτυξης και Τροφίμων, αποφασίζουμε: 

Άρθρο 1 

Χαρακτηρισμός-Οριοθέτηση της Π.Ο.Α.Υ. 

1. Χαρακτηρίζεται και οριοθετείται ως «Περιοχή Ορ¬ 
γανωμένης Ανάπτυξης Υδατοκαλλιεργειών» (εφεξής 

«Π.Ο.Α.Υ.») θαλάσσια έκταση 12.085 στρεμμάτων που 
βρίσκεται στη θαλάσσια περιοχή της Περιφερειακής Ενό¬ 
τητας Πιερίας της Περιφέρειας Κεντρικής Μακεδονίας. 

2. Εγκρίνεται το σχέδιο διάταξης και οριοθέτησης των 
ζωνών της Π.Ο.Α.Υ., όπως η ακριβής θέση κάθε ζώνης 
απεικονίζεται με κόκκινη συνεχή γραμμή και με τις κο¬ 
ρυφές αυτής και όπως οι συντεταγμένες των ορίων της 
κάθε ζώνης φαίνονται στο συνημμένο τοπογραφικό δι¬ 
άγραμμα σε κλίμακα 1:25000 που θεωρήθηκε από τον 
Προϊστάμενο της Διεύθυνσης Τοπογραφικών Εφαρμο¬ 
γών με την 14112/2019 πράξη του και αντίτυπό του σε 
φωτοσμίκρυνση συνδημοσιεύεται με το παρόν διάταγμα. 

Άρθρο 2 

Θέση, έκταση και όρια ζωνών της Π.Ο.Α.Υ. 

1. Η Π.Ο.Α.Υ. αποτελείται από τέσσερις ζώνες παρα¬ 
γωγής, ως εξής: 

α. Ζώνη Μεθώνης, συνολικής έκτασης 2.755 στρέμ¬ 
ματα, σε βάθη από 22 μέτρα ως 26 μέτρα, ωφέλιμης 
παραγωγικής επιφάνειας 360 στρέμματα και μέγιστης 
ετήσιας δυναμικότητας 2.350 τόνοι/έτος. 

β. Ζώνη Μακρύγιαλου, συνολικής έκτασης 3.795 
στρέμματα, σε βάθη από 17 μέτρα ως 24 μέτρα, ωφέλι¬ 
μης παραγωγικής επιφάνειας 510 στρέμματα και μέγι¬ 
στης ετήσιας δυναμικότητας 3.580 τόνοι/έτος. 

γ. Ζώνη Κίτρους - Μακρύγιαλου, συνολικής έκτασης 
5.060 στρέμματα, σε βάθη 15 μέτρα ως 27 μέτρα, ωφέ¬ 
λιμης παραγωγικής επιφάνειας 630 στρέμματα και μέγι¬ 
στης ετήσιας δυναμικότητας 4.420 τόνοι/έτος. 

δ. Ζώνη Αλυκών Κίτρους, συνολικής έκτασης 475 
στρέμματα, σε βάθη 8,40 μέτρα ως 15 μέτρα, ωφέλιμης 
παραγωγικής επιφάνειας 210 στρέμματα και μέγιστης 
ετήσιας δυναμικότητας 1.470 τόνοι/έτος 


2. Οι γεωγραφικές συντεταγμένες των ορίων της κάθε 
ζώνης στο σύστημα ΕΓΣΑ’87 φαίνονται στο διάγραμμα 
του άρθρου 1 του παρόντος και στον ακόλουθο Πίνακα: 


ΠΙΝΑΚΑΣ 

ΖΩΝΗ 

ΠΑΡΑΓΩΓΗΣ 

ΚΟΡΥΦΕΣ 

ΓΕΩΓΡΑΦΙΚΕΣ ΣΥΝΤΕΤΑΓΜΕΝΕΣ 

(ΕΓΣΑ 1987) 

X 

Ψ 

ΜΕΘΩΝΗΣ 

1 

385051,000 

4478573,000 

2 

387025,000 

4479595,000 

3 

388423,000 

4478835,000 

4 

386496,000 

4477808,000 

ΜΑΚΡΥΓΙΑΛΟΥ 

5 

384470,000 

4478296,000 

6 

385685,000 

447762 8,000 

7 

384772,000 

4475707,000 

8 

383405,000 

4475416,000 

9 

383291,000 

4475966,000 

10 

3 83760,000 

4477379,000 

ΚΙΤΡΟΥΣ 

ΜΑΚΡΥΓΙΑΛΟΥ 

11 

384181,000 

4474401,000 

12 

386699,000 

4474870, 000 

13 

386984,000 

4473365,000 

14 

386351,000 

4472581,000 

15 

384577,000 

4472246,000 


ΑΛΥΚΩΝ 

ΚΙΤΡΟΥΣ 

16 

384890,000 

4470444,000 

17 

385150,000 

4470862,00 0 

18 

385386,000 

4470945,000 

19 

386043,000 

4470146,000 

20 

385341,000 

4469898,000 


Άρθρο 3 

Φορέας Διαχείρισης της Π.Ο.Α.Υ. 

1. Φορέας Ίδρυσης και Διαχείρισης της Π.Ο.Α.Υ. του 
άρθρου 1 του παρόντος ορίζεται η ανώνυμη εταιρεία με 
την επωνυμία «ΠΕΡΙΟΧΗ ΟΡΓΑΝΩΜΕΝΗΣ ΑΝΑΠΤΥΞΗΣ 
ΥΔΑΤΟΚΑΛΛΙΕΡΓΕΙΩΝ ©ΕΡΜΑΪΚΟΥ ΚΟΛΠΟΥ - ΜΥΔΙΑ 
ΜΑΚΡΥΓΙΑΛΟΥ ΠΥΔΝΑΣ ΑΝΩΝΥΜΟΣ ΕΤΑΙΡΕΙΑ» με δι¬ 
ακριτικό τίτλο «Π.Ο.Α.Υ. Μύδια Μακρύγιαλου - Πύδνας 
Α.Ε.». 

2. Η διαχείριση της Π.Ο.Α.Υ. ανατίθεται στον Φορέα 
Διαχείρισης της παρ. 1 του παρόντος άρθρου με απόφα¬ 
ση του Γενικού Γραμματέα της οικείας Αποκεντρωμένης 
Διοίκησης, σύμφωνα με τις διατάξεις του άρθρου 6 του 
ν. 4282/2014 (Α' 182). 

Άρθρο 4 

Οργάνωση της Π.Ο.Α.Υ. 

1. Σε όλες τις μονάδες της Π.Ο.Α.Υ. εκτρέφονται όστρα¬ 
κα με την εφαρμογή του πλωτού συστήματος παραγω¬ 
γής (Ιοη 9 -Ιίηθ), με τσιμεντένια μπλόκια ως αγκυροβόλια 
και πλαστικά βαρέλια κατάλληλου όγκου, ως πλωτήρες. 

2. Η συνολική ετήσια δυναμικότητα της Π.Ο.Α.Υ. δεν 
ξεπερνά τους 12.000 τόνους ανά έτος που αποτελεί και 
το παραγωγικό μέγεθος της. Η συνολική ωφέλιμη επιφά¬ 
νεια παραγωγής καλύπτει έκταση 1.710 στρεμμάτων. Οι 
υπόλοιποι χώροι είναι χώροι μετεγκατάστασης (οστρα- 
κανάπαυσης-υδρανάπαυσης) και αγκυροβόλησης κα¬ 
θώς και διάδρομοι ελεύθερης διακίνησης των ρευμάτων 
της περιοχής. 

3. Εντός της Π.Ο.Α.Υ. εγκαθίστανται κατά προτεραιό¬ 
τητα οι μονάδες που υφίστανται και ήδη λειτουργούν 
στην περιοχή. 

4. Για την ίδρυση, επέκταση και μετεγκατάσταση μο¬ 
νάδων εντός της Π.Ο.Α.Υ. ισχύουν και εφαρμόζονται οι 
γενικές και ειδικές διατάξεις του ν. 4282/2014, του Ειδι¬ 
κού Πλαισίου των Υδατοκαλλιεργειών [Απόφαση της Επι¬ 
τροπής Συντονισμού της Κυβερνητικής Πολιτικής στον 
Τομέα του Χωροταξικού Σχεδιασμού και της Αειφόρου 
Ανάπτυξης 31722/2011 (Β' 2505)] και οι εγκύκλιοι εφαρ¬ 
μογής τους, όπως κάθε φορά αυτές ισχύουν, καθώς και 
η ισχύουσα περιβαλλοντική νομοθεσία. 

5. Σε κάθε περίπτωση για την αδειοδότησή τους απαι¬ 
τείται γνωμοδότηση των υπηρεσιών και φορέων σύμ¬ 
φωνα με τα οριζόμενα στο άρθρο 17 του ν. 4282/2014. 

Άρθρο 5 

Χερσαίες, σύνοδες και υποστηρικτικές 

εγκαταστάσεις των μονάδων 

Οι χερσαίες σύνοδες και υποστηρικτικές εγκαταστά¬ 
σεις των μονάδων, όπως αυτές ορίζονται στο Ειδικό 
Πλαίσιο για τις υδατοκαλλιέργειες αποτελούν μέρος της 

Π.Ο.Α.Υ. και τελούν, όσον αφορά στη λειτουργία τους, 
υπό τη διαχείριση του Φορέα Διαχείρισης της. 

Άρθρο 6 

Περιβαλλοντική έγκριση του σχεδίου Όροι, 
περιορισμοί και κατευθύνσεις για έργα 
και δραστηριότητες εντός της Π.Ο.Α.Υ. 

Α. Με το παρόν διάταγμα εγκρίνεται περιβαλλοντικά το 
σχέδιο, σύμφωνα με τις διατάξεις της ΥΠΕΧΩΔΕ/ΕΥΠΕ/ 
οικ. 107017/2006 κοινή υπουργική απόφαση (Β' 1225), 
όπως αυτή τροποποιήθηκε με την 40238/2017 κοινή 
υπουργική απόφαση (Β’ 3759). 

Β. 1. Κατά το σχεδίασμά των έργων και δραστηρι¬ 
οτήτων που αφορούν στην υλοποίηση του σχεδίου 
λαμβάνονται υπόψη οι ακόλουθοι όροι, περιορισμοί 
και κατευθύνσεις για την προστασία και διαχείριση του 
περιβάλλοντος και την αντιμετώπιση των περιβαλλοντι¬ 
κών επιπτώσεων που ενδέχεται να προκόψουν από την 
λειτουργία της Π.Ο.Α.Υ.: 

1.1. Οι διατάξεις της κείμενης νομοθεσίας για την περι¬ 
βαλλοντική αδειοδότηση και εφόσον αυτά περιλαμβά¬ 
νονται στους πίνακες των παραρτημάτων της υπουργι¬ 
κής απόφασης 1958/2012 (Β'21) όπωςεκάστοτε ισχύει. 

1.2. Η αναγκαιότητα βελτιστοποίησης τους κατά τρόπο 
ώστε να επιτυγχάνεται η διασφάλιση κατά το δυνατό 
των φυσικών διεργασιών, η αποδοτικότητα των φυσικών 
πόρων, η ισορροπία και η εξέλιξη των οικοσυστημάτων 
καθώς και η ποικιλομορφία, ιδιαιτερότητα ή μοναδικό¬ 
τητα τους. 

1.3. Η απορρέουσα από την εθνική και κοινοτική νο¬ 
μοθεσία υποχρέωση της χώρας για την προστασία και 
διατήρηση της βιολογικής ποικιλότητας (διατήρηση 
των οικοσυστημάτων και των φυσικών οικοτόπων, και 
διατήρηση και αποκατάσταση ζώντων πληθυσμών των 
διαφόρων ειδών στο φυσικό τους περιβάλλον). 

1.4. Η αρχή της πρόληψης της περιβαλλοντικής ζημίας. 

1.5. Οι κατευθύνσεις των εν ισχύ κανονιστικών διατά¬ 
ξεων προστασίας της περιοχής επέμβασης του σχεδίου. 

1.6. Οι κατευθύνσεις, όροι και περιορισμοί των θεσμο¬ 
θετημένων γενικών και ειδικών χωροταξικών σχεδίων. 

1.7. Τα προβλεπόμενα στο ν. 2971/2001 «Αιγιαλός, 
παραλία και άλλες διατάξεις» (Α' 285), όπως έχει τρο¬ 
ποποιηθεί και ισχύει. 

1.8. Η αναγκαιότητα εξασφάλισης των απαιτούμενων 
αδειών. 

2. Για την προστασία των προστατευόμενων περιοχών 
(π.χ. του Δικτύου Νδΐυι-Β 2000) και κατ' επέκταση των 
στοιχείων που τις χαρακτηρίζουν (π.χ. είδη χλωρίδας και 
πανίδας, οικότοποι και γενικότερα οικοσυστήματα κ.λπ.) 
στο στάδιο εφαρμογής των επιμέρους έργων - δραστη¬ 
ριοτήτων του σχεδίου λαμβάνονται υπόψη τα εξής: 

2.1. Τα χαρακτηριστικά της εκάστοτε εξεταζόμενης 
περιοχής, ώστε να διαπιστώνεται η οικολογική σημασία 
της ως προς το εάν αποτελούν ενδιαιτήματα για είδη πα¬ 
νίδας ιδιαίτερης σημασίας και που τελούν υπό καθεστώς 
προστασίας (Οδηγία 92/43/ΕΚ). 

2.2. Οι περιβαλλοντικοί όροι που προκύπτουν από τη 
διαδικασία περιβαλλοντικής αδειοδότησης των έργων 
και δραστηριοτήτων του σχεδίου. 


2.3. Οι όροι και προϋποθέσεις που τίθενται από τις νο¬ 
μοθετικές ρυθμίσεις προστασίας των περιοχών. 

2.4. Η τήρηση αυξημένων μέτρων προστασίας και 
ετοιμότητας κατά την εκτέλεση τυχόν έργων - δράσεων. 

2.5. Όλα τα απαραίτητα μέτρα προς αποφυγή ρύ¬ 
πανσης περιβάλλοντος χώρου, κατά τη λειτουργία των 
υδατοκαλλιεργειών, με ευθύνη του φορέα διαχείρισης. 
Ο φορέας διαχείρισης υποχρεούται στην αντιμετώπιση 
οποιουδήποτε περιστατικού ρύπανσης, σε συνεργασία 
με τις αρμόδιες αρχές τόσο κατά την κατασκευή όσο και 
κατά την λειτουργία της δραστηριότητας. 

2.6. Τήρηση των προβλεπόμενων διατάξεων του 
π.δ. 11/2002 «Εθνικό Σχέδιο Έκτακτης Ανάγκης για την 
αντιμετώπιση της ρύπανσης από πετρέλαιο και άλλες 
επιβλαβείς ουσίες» (Α' 6) με σκοπό την προστασία του 
θαλάσσιου περιβάλλοντος σε περίπτωση έκτακτου πε¬ 
ριστατικού. 

2.7. Επιπρόσθετα, σύμφωνα με τις κείμενες διατάξεις, 
οι οστρακοκαλλιεργητικές εγκαταστάσεις πρέπει να δι¬ 
αθέτουν εγκεκριμένο και συμβατό με το τοπικό σχέδιο 
της Λιμενικής Αρχής, απλό «Σχέδιο Έκτακτης Ανάγκης» 
που εφαρμόζεται κατά την αντιμετώπιση των περιστα¬ 
τικών ρύπανσης. 

3. Για την προστασία της πολιτιστικής κληρονομιάς, 
διασφαλίζεται εκ των προτέρων ότι τα προτεινόμενα 
από το σχέδιο έργα (μετεγκατάσταση των υφιστάμενων 
μονάδων στις νέες θέσεις) δεν ενέχουν κινδύνους για την 
υποβάθμιση περιοχών του πολιτιστικού περιβάλλοντος. 
Οι αποστάσεις από αρχαιολογικούς χώρους, μνημεία, 
ιστορικούς τόπους κ.λπ., ως κριτήρια αποκλεισμού πε¬ 
ριοχών για την υποδοχή έργων ή δραστηριοτήτων από 
την εφαρμογή του σχεδίου, εξετάζονται κατά περίπτωση 
και σε συνδυασμό με την παράμετρο της οπτικής επαφής 
και την τυχόν υποβάθμιση περιοχών του πολιτιστικού 
περιβάλλοντος, από τις αρμόδιες Υπηρεσίες του Υπουρ¬ 
γείου Πολιτισμού και Αθλητισμού, κατά τη διαδικασία 
περιβαλλοντικής αδειοδότησης των αντίστοιχων έργων 
και δραστηριοτήτων. 

Ειδικότερα η οριστική γνωμοδότηση δίδεται αφού 
προηγηθεί υποβρύχιος αρχαιολογικός έλεγχος στις εν 
λόγω περιοχές. Με τη διαδικασία αυτή και εφόσον δεν 
εντοπισθούν εναλίες αρχαιότητες κατά τον αρχαιολογι¬ 
κό έλεγχο, μπορούν να μετεγκατασταθούν οι μονάδες. 
Σε αντίθετη περίπτωση, για κάθε αίτημα εγκατάστασης 
μονάδας διενεργείται ξεχωριστά αρχαιολογικός έλεγ¬ 
χος πριν τη γνωμοδότηση της εν λόγω Υπηρεσίας, και 
σύμφωνα με την ισχύουσα νομοθεσία (ν. 3028/2002 και 
ν. 2971/2001). 

4. Για την προστασία του ανθρωπογενούς περιβάλ¬ 
λοντος και της ανθρώπινης υγείας κατά την υλοποίηση 
έργων και δραστηριοτήτων σε εφαρμογή των προβλέ¬ 
ψεων του σχεδίου, τηρούνται τα ακόλουθα: 

4.1. Εφαρμογή των βέλτιστων διαθέσιμων τεχνικών 
για την ελαχιστοποίηση της περιβαλλοντικής όχλησης 
και της παραγωγής κάθε είδους αποβλήτων. 

4.2. Εκπόνηση προγραμμάτων για την πρόληψη και τη 
διαχείριση άτυχη μάτι κών καταστάσεων. 

4.3. Ορθολογική χωροθέτηση του δικτύου των υποδο¬ 
μών διαχείρισης αποβλήτων που αναπτύσσεται, λαμβά- 

νοντας υπόψη το είδος, το κόστος, τις απαιτήσεις μετα¬ 
φοράς και τις εν γένει περιβαλλοντικές επιπτώσεις του. 

4.4. Εφαρμογή συστήματος περιβαλλοντικής διαχεί¬ 
ρισης. 

4.5. Τα οριζόμενα στην Οδηγία 2006/113/ΕΚ περί της 
απαιτούμενης ποιότητας των υδάτων για οστρακοειδή. 

4.6. Τα Πρότυπα Ποιότητας Περιβάλλοντος για τις ου¬ 
σίες προτεραιότητας και ορισμένους άλλους ρύπους που 
προσδιορίζονται στην κοινή υπουργική απόφαση Η.Π. 
51354/2641/Ε103/2010 (Β' 1909). 

4.7. Η λειτουργία των μονάδων δεν πρέπει να επηρεά¬ 
ζει τυχόν υφιστάμενες χρήσεις ύδατος και δεν επιβαρύ¬ 
νει τη χημική και οικολογική κατάσταση των υδατικών 
συστημάτων στα οποία αναπτύσσονται τα έργα. 

4.8. Λαμβάνονται όλα τα απαραίτητα μέτρα ώοτε η λει¬ 
τουργία των μονάδων να γίνεται με τρόπο ασφαλή ώοτε 
να μη δημιουργούνται κίνδυνοι για τους ανθρώπους, την 
πανίδα τις υποδομές και το περιβάλλον εν γένει. 

4.9. Κοινωνικός διάλογος, προκειμένου να υπάρξει η 
μέγιστη δυνατή κοινωνική συναίνεση. 

5. Ειδικότερα για τη εφαρμογή του σχεδίου και κατά 
τον σχεδίασμά των έργων -δραστηριοτήτων που προκύ¬ 
πτουν, πρέπει να τηρούνται οι ακόλουθες κατευθύνσεις: 

5.1. Η χωροθέτηση των υδατοκαλλιεργειών και των 
συνοδών τους εγκαταστάσεων εξασφαλίζει την ελεύ¬ 
θερη και χωρίς περιορισμούς χρήση της παραλίας και 
του αιγιαλού. Διασφαλίζεται η μορφολογία των ακτών 
και προστατεύεται κατά το δυνατόν η φυσιογνωμία της 
περιοχής, η ποιότητα του θαλάσσιου περιβάλλοντος και 
η αισθητική του φυσικού τοπίου. 

5.2. Η κάθε μονάδα υδατοκαλλιέργειας συμμορφώ¬ 
νεται πλήρως με τους όρους που αναφέρονται στην 
Π.Ο.Α.Υ. 

5.3. Οι εγκαταστάσεις κάθε μονάδας φέρουν πινακίδα 
στην οποία αναγράφεται με ανεξίτηλο τρόπο ο αριθμός 
της και τα αντίστοιχα στοιχεία της μίσθωσης. 

5.4. Δεν χρησιμοποιούνται ως πλωτήρες βαρέλια, τα 
οποία έχουν υπολείμματα προηγούμενης χρήσης τους 
όπως π.χ. φυτοφάρμακα και τα οποία δεν έχουν καθα¬ 
ριστεί επιμελώς πρώτα. Ο ιδιοκτήτης της κάθε μονάδας 
έχει στην κατοχή του τα παραστατικά αγοράς των βα- 
ρελιών ή και του καθαρισμού τους, σύμφωνα με την 
ισχύουσα νομοθεσία. 

Επιπλέον, οι πλωτήρες φέρουν κατάλληλη σήμανση 
(κωδικό), η οποία είναι χαρακτηριστική της κάθε μο¬ 
νάδας. Στην περίπτωση που για οποιοδήποτε λόγο οι 
πλωτήρες παρασυρθούν από την θάλασσα, ο Φορέας 
της Π.Ο.Α.Υ. είναι υπεύθυνος για την περισυλλογή και 
την μετέπειτα διαχείριση τους σύμφωνα με τις κείμενες 
διατάξεις περί στερεών αποβλήτων. 

5.5. Ολες οι εγκαταστάσεις (πλωτήρες κ.λπ.) είναι κα¬ 
λαίσθητες και δεν αλλοιώνουν την αισθητική του περι¬ 
βάλλοντος. 

5.6. Τα σκάφη που θα χρησιμοποιούνται για την εξυ¬ 
πηρέτηση των εργασιών εντός της Π.Ο.Α.Υ. να διαθέτουν 
όλα τα απαραίτητα συστήματα ώοτε οι εκπομπές να είναι 
οι ελάχιστες δυνατές. 

5.7. Κατά την μετακίνηση των μονάδων απομακρύνο¬ 
νται όλες οι παλιές εγκαταστάσεις των μυδοτροφείων 


(βαρέλια - πλωτήρες, τσιμεντένιες βάσεις, δίκτυα κ.τλ.) 
και καθαρίζεται η θαλάσσια περιοχή από τυχόν διάσπαρ¬ 
τα υλικά των παλιών μονάδων. Για την μετεγκατάσταση 
των μονάδων στις νέες θέσεις, τίθεται σαφές χρονοδι¬ 
άγραμμα και τρόπος αποκατάστασης των θαλασσίων 
περιοχών, με παράλληλη ενημέρωση της αρμόδιας λι¬ 
μενικής Υπηρεσίας και της Διεύθυνσης Περιβάλλοντος 
και Χωρικού Σχεδιασμού της Περιφέρειας Κεντρικής 
Μακεδονίας. 

5.8. Με ευθύνη του φορέα της Π.Ο.Α.Υ., προβλέπεται 
η διαδικασία της περιοδικής μετακίνησης των μονάδων 
(υδρανάπαυση), εντός των ορίων της Π.Ο.Α.Υ., όπου αυτό 
κριθεί απαραίτητο, συνυπολογίζοντας τα στοιχεία των 
φυσικοχημικών παραμέτρων που προκύπτουν από το 
προτεινόμενο πρόγραμμα παρακολούθησης, και σύμ¬ 
φωνα με τις διατάξεις του άρθρου 8 του ν. 4282/2014 
(Α' 182). 

5.9. Σε καμία περίπτωση δεν πραγματοποιείται καύση 
των απορριμμάτων που προκύπτουν από την λειτουργία 
της κάθε μονάδας υδατοκαλλιέργειας. 

5.10. Οργανώνεται άμεσα σύστημα διαχείρισης των 
στερεών αποβλήτων, που προκύπτουν κατά την κατα¬ 
σκευή και λειτουργία των μονάδων (κελύφη, πλαστικά 
βαρέλια - πλωτήρες, λοιπά απορρίμματα κ.ά), σε συνερ¬ 
γασία με νομίμως αδειοδοτημένους για το σκοπό αυτό 
φορείς. 

5.11. Η διάθεση των απορριμμάτων γίνεται σε εγκε¬ 
κριμένους χώρους σύμφωνα με τις κείμενες διατάξεις. 

5.12. Η διαχείριση των συσσωρευτών (μπαταρίες) γί¬ 
νεται σε ειδικά προστατευμένους χώρους σύμφωνα με 
την κοινή υπουργική απόφαση 41624/2057/Ε103/2010 
(Β' 1625). 

5.13. Η διαχείριση των καυσίμων και ορυκτελαίων στα 
εργοτάξια και τα μηχανοστάσια - κατά τη διαδικασία συ¬ 
ντήρησης των οχημάτων και των μηχανημάτων γίνεται 
σε ειδικά προστατευμένους χώρους σύμφωνα με το π.δ. 
82/2004 (Α' 64). 

5.14. Ενθαρρύνεται η εξυπηρέτηση των ενεργειακών 
αναγκών των εγκαταστάσεων υποστήριξης (σύνοδες 
εγκαταστάσεις) μετη χρήση των συστημάτων Ανανεώσι¬ 
μων Πηγών Ενέργειας (ΑΠΕ) σε σταδιακή αντικατάσταση 
της σημερινής μορφής συστημάτων. 

5.15. Μετά την ολοκλήρωση της διαδικασίας χωρο- 
θέτησηςτηςΠ.ΟΑΥ., πριν την μετεγκατάσταση των μο¬ 
νάδων στις νέες θέσεις και με ευθύνη του φορέα αυτής 
να προβλεφθεί η πραγματοποίηση αποτύπωσης στο 
σύνολο των θαλάσσιων περιοχών της περιβαλλοντικής 
κατάστασης για την κάθε ζώνη. 

Η αποτύπωση αυτή αποτελεί την «κατάσταση ανα¬ 
φοράς», απαραίτητη για το μελλοντικό προβλεπόμενο 
πρόγραμμα παρακολούθησης. Η κατάσταση αναφοράς 
δύναται να λάβει υπόψη μετρήσεις που έχουν πραγμα¬ 
τοποιηθεί στην περιοχή από άλλους επιστημονικούς 
φορείς και σύμφωνα με τα οριζόμενα στην παρ. Γ του 
παρόντος άρθρου. 

5.16. Τα στοιχεία, της ανωτέρω αποτύπωσης, κοινο¬ 
ποιούνται στη Διεύθυνση Περιβάλλοντος και Χωρικού 
Σχεδιασμού Κεντρικής Μακεδονίας και στη Διεύθυνση 

Υδάτων Κεντρικής Μακεδονίας της Αποκεντρωμένης 
Διοίκησης Μακεδονίας - Οράκης, στη Διεύθυνση Περι¬ 
βάλλοντος και Χωρικού Σχεδιασμού της Περιφέρειας 
Κεντρικής Μακεδονίας και στον Φορέα Διαχείρισης Εθνι¬ 
κού Πάρκου Δέλτα Αξιού - Λουδία - Αλιάκμονα. 

5.17. Σε κάθε περίπτωση παρακολουθείται συστη¬ 
ματικά η ποιότητα του νερού στις θαλάσσιες περιοχές 
Π.Ο.Α.Υ. σύμφωνα με τα αναφερόμενα στην κείμενη 
νομοθεσία. Για το σκοπό αυτό γίνονται σε τακτά χρονι¬ 
κά διαστήματα δειγματοληψίες ύδατος και αναλύσεις - 
μετρήσεις κατάλληλων φυσικοχημικών και βιολογικών 
παραμέτρων αυτού κατ’ ελάχιστον σύμφωνα με τα ορι¬ 
ζόμενα στην παρ. Γ του παρόντος άρθρου. 

5.18. Ο Φορέας της Π.Ο.Α.Υ. συγκεντρώνει και κατα¬ 
χωρεί σε ειδικό αρχείο (ηλεκτρονικό ή/και έντυπο) τα 
δελτία καταγραφής των αποτελεσμάτων του συστήμα¬ 
τος παρακολούθησης περιβάλλοντος καθώς και στοιχεία 
παραγωγής και πώλησης προϊόντων της κάθε μονάδας 
(προκειμένου να διαπιστώνεται η συμμόρφωση με την 
μέγιστη δυνατότητα παραγωγήςτης Π.Ο.Α.Υ.).Το αρχείο 
αυτό κρατείται στον Φορέα Διαχείρισης της Π.Ο.Α.Υ. 

Άπαξ ετησίως συντάσσεται συνοπτική Έκθεση για το 
σύνολο των ζωνών, με την αξιολόγηση των επιπτώσεων 
του έργου και προτάσεις για τυχόν απαραίτητες τροπο¬ 
ποιήσεις στη μεθοδολογία παρακολούθησης ή/και λει¬ 
τουργίας του έργου στη Διεύθυνση Περιβάλλοντος και 
Χωρικού Σχεδιασμού Κεντρικής Μακεδονίας και στη Δι¬ 
εύθυνση Υδάτων Κεντρικής Μακεδονίας της Αποκεντρω¬ 
μένης Διοίκησης Μακεδονίας - Οράκης, στη Διεύθυνση 
Περιβάλλοντος και Χωρικού Σχεδιασμού της Περιφέρειας 
Κεντρικής Μακεδονίας και στον Φορέα Διαχείρισης Εθνι¬ 
κού Πάρκου Δέλτα Αξιού - Λουδία - Αλιάκμονα. 

5.19. Διερευνάται από τον Φορέα της Π.Ο.Α.Υ. η δυνα¬ 
τότητα εγκατάστασης συστήματος τηλεμετρίας (πλωτού 
ωκεανογραφικού μετρητικού σταθμού - άυογ) για την 
καταγραφή των παραμέτρων (φυσικών, βιολογικών και 
χημικών) με σκοπό την έγκαιρη ενημέρωση και προειδο¬ 
ποίηση για την προστασία και διαχείριση του θαλάσσιου 
περιβάλλοντος. 

5.20. Η λειτουργία και διαχείριση της Π.Ο.Α.Υ. στηρίζε¬ 
ται στις οδηγίες του επιστημονικού προσωπικού. 

6. Η προστασία του τοπίου, καθώς και οι συνιστώσες 
που το απαρτίζουν, διασφαλίζονται κατά το δυνατόν 
κατά την περιβαλλοντική αδειοδότηση των έργων και 
των δράσεων του σχεδίου. 

7. Η οριοθέτηση και σήμανση της Π.Ο.Α.Υ. γίνεται 
σύμφωνα με τους όρους και τις υποδείξεις του Γενικού 
Επιτελείου Ναυτικού και της Υπηρεσίας Φάρων για την 
ασφάλεια των ναυτιλομένων της περιοχής. 

Αποστέλλεται στην Υδρογραφική Υπηρεσία του Γε¬ 
νικού Επιτελείου Ναυτικού, το π.δ. χαρακτηρισμού και 
οριοθέτησης της Π.Ο.Α.Υ. που περιλαμβάνει τις συντε¬ 
ταγμένες των κορυφών σε γεωδαιτικό σύστημα για την 
ενημέρωση των αντίστοιχων Χαρτών Ελληνικής Έκδο¬ 
σης ΧΕΕ και λοιπών ναυτικών εκδόσεων. 

8. Τα μέτρα προστασίας του περιβάλλοντος (συμπε¬ 
ριλαμβανομένου και του προγράμματος παρακολού¬ 


θησης) που αναφέρονται στη Στρατηγική Μελέτη Πε¬ 
ριβαλλοντικών Επιπτώσεων (ΣΜΠΕ) που κατέθεσε ο 
Φορέας Διαχείρισης της Π.Ο.Α.Υ. ισχύουν εφόσον δεν 
έρχονται σε αντίθεση με άλλους όρους, περιορισμούς 
ή κατευθύνσεις. 

Γ. Σύστημα παρακολούθησης των σημαντικών περι¬ 
βαλλοντικών επιπτώσεων από την εφαρμογή του σχεδίου 

Η παρακολούθηση των σημαντικών περιβαλλοντικών 
επιπτώσεων από την εφαρμογή του σχεδίου πραγματο¬ 
ποιείται με ευθύνη του Φορέα Διαχείρισης της Π.Ο.Α.Υ. 
και με τη συνεργασία και υποστήριξη κάθε Υπηρεσίας 
(της οικείας Αποκεντρωμένης Διοίκησης και Περιφέρει¬ 
ας) με αρμοδιότητα παρακολούθησης περιβαλλοντικών 
μέσων και παραμέτρων οτον τομέα τους, προκειμένου 
μεταξύ άλλων να εντοπιστούν εγκαίρως απρόβλεπτες 
δυσμενείς επιπτώσεις και να ληφθούν τα κατάλληλα 
επανορθωτικά μέτρα. 

1. Υφιστάμενα προγράμματα παρακολούθησης του 
περιβάλλοντος, δύνανται να ενταχθούν στο σύστημα 
παρακολούθησηςτων σημαντικών περιβαλλοντικών επι¬ 
πτώσεων από την εφαρμογή του σχεδίου, προς αποφυγή 
διπλού ελέγχου. 

2. Τοπροτεινόμενο σύστημα παρακολούθησης πρέπει 
κατ' ελάχιστο να περιλαμβάνει τα σημεία 2.1,2.2,2.3 και 
2.4 που αναφέρονται κατωτέρω: 

2.1. Υδρόβιες βιοκοινωνίες (φυτοβένθος και ζωοβένθος). 

Ο αριθμός των σημείων καθορίζεται από την έκταση 

της Π.Ο.Α.Υ. και η ελάχιστη απόσταση μεταξύ σημείων 
δειγματοληψίας είναι τουλάχιστον 3 χλμ. 

Σε περίπτωση που η Π.Ο.Α.Υ. συγκροτείται από επιμέ- 
ρους ζώνες το ή τα σημεία επιλέγονται με τον ίδιο τρόπο. 

Για την παρακολούθηση/μέτρηση λαμβάνονται δείγ¬ 
ματα, από τον πυθμένα και εντός της κάθε ζώνης κατά 
το δυνατόν κεντροβαρικά. 

Η επιφάνεια δειγματοληψίας, αφορά τουλάχιστον 
100ιτι2, όπου πραγματοποιούνται σε τρία, τουλάχιστον, 
διαφορετικά σημεία του 1 ιτι2, έκαστο. 

Οι μετρήσεις αυτές γίνονται ανά πενταετία από την 
ημερομηνία έναρξης λειτουργίας και κατά προτίμηση 
το χρονικό διάστημα από Απρίλιο έως Ιούνιο. 

2.2. Ολικός οργανικός Άνθρακας στο ίζημα, Ολικός 
Φώσφορος στο ίζημα, Ολικό Άζωτο στο ίζημα. 

Σε σημεία εντός της κάθε ζώνης της Π.Ο.Α.Υ. με τοπο¬ 
θέτηση ιζηματοπαγίδων ή δειγματοληψία με πόντιση 
ιζηματολήπτη, κατά το δυνατόν κεντροβαρικά. Ο αριθ¬ 
μός των σημείων καθορίζεται ανάλογα με την έκταση 
της Π.Ο.Α.Υ. και η ελάχιστη απόσταση μεταξύ σημείων 
δειγματοληψίας είναι 3 χλμ. στα σημεία όπου έγιναν οι 
μετρήσεις υδρόβιων βιοκοινωνίων. 

Οι μετρήσεις γίνονται ανά τριετία απάτην ημερομηνία 
έναρξης λειτουργίας και στο τέλος κάθε παραγωγικής 
περιόδου. 

Για την εξέταση της επιβάρυνσης χρησιμοποιείται και 
ένας Σταθμός Μάρτυρας σε σημείο επί των ορίων της 
Π.Ο.Α.Υ. με τοποθέτηση ιζηματοπαγίδων ή δειγματολη¬ 
ψία με πόντιση ιζηματολήπτη. Ο έλεγχος του Σταθμού 
Μάρτυρα πραγματοποιείται κάθε πέντε χρόνια. 

2.3. Αιωρούμενα στερεά. 

Σε σημεία εντός της κάθε ζώνης της Π.Ο.Α.Υ. Ο αριθμός 
των σημείων καθορίζεται από την έκταση της Π.Ο.Α.Υ. 
και η ελάχιστη μεταξύ σημείων δειγματοληψίας είναι 
τουλάχιστον 3 χλμ. Οι μετρήσεις πραγματοποιούνται δύο 
φορές το έτος και κατά προτίμηση την Άνοιξη (Μάρτιος) 
και το Φθινόπωρο (Σεπτέμβριος). 

2.4. Κίνηση θαλάσσιων ρευμάτων. 

Στην εξωτερική πλευρά της κάθε ζώνης και σε θέση 
έως 50γπ ανάντη των επικρατούντων ρευμάτων. 

Η μέτρηση αυτή γίνεται ανά πενταετία και σε κάθε 
περίπτωση πριν την έναρξη της μετεγκατάστασης των 
μονάδων στη νέα θέση. 

Τοπροτεινόμενο σύστημα περιβαλλοντικής παρακο¬ 
λούθησης ισχύει μέχρι την έκδοση κανονιστικού πλαι- 
σίου/κατευθύνσεων από την Ειδική Γραμματεία Υδάτων 
του Υπουργείου Περιβάλλοντος και Ενέργειας για την 
περιβαλλοντική παρακολούθηση της ποιότητας νερού 
στις μονάδες υδατοκαλλιεργειών, σε εφαρμογή του Προ¬ 
γράμματος Βασικών Μέτρων και Σχεδίων Διαχείρισης 
των Λεκανών απορροής ποταμών των υδατικών Διαμε¬ 
ρισμάτων της Χώρας. 

3. Η ως άνω παρακολούθηση διεξάγεται μέσω εκθέ¬ 
σεων που εκπονούνται με συχνότητα που επιτρέπει την 
έγκαιρη λήψη των διορθωτικών μέτρων που τυχόν κρι- 
θούν απαραίτητα, και τουλάχιστον ανά πενταετία από το 
χρόνο έγκρισης του σχεδίου. Το περιεχόμενο των εκθέ¬ 
σεων αυτών πρέπει να συμμορφώνεται με τις ακόλουθες 
κατευθύνσεις: 

3.1. Η έκθεση παρακολούθησης έχει σκοπό την κατα¬ 
γραφή δεικτών που συνδέονται με τις δράσεις του σχεδί¬ 
ου και αντιπροσωπεύουν ενδεχόμενες περιβαλλοντικές 
μεταβολές, όπως οι αναφερόμενοι στη ΣΜΠΕ. Ο Φορέας 
της Π.Ο.Α.Υ. οφείλει να μεριμνά για την συγκέντρωση των 
σχετικών πληροφοριών από τους τελικούς αποδέκτες 
των δράσεων του σχεδίου. Η έκθεση για κάθε περίοδο 
μελέτης συντάσσεται, υποβάλλεται και δημοσιοποιείται 
εντός του πρώτου εξαμήνου της επόμενης περιόδου. 

3.2. Η αξιολόγηση της πορείας υλοποίησης των σχετι- 
ζόμενων με το περιβάλλον στόχων του σχεδίου γίνεται 
με συγκριτική αποτίμηση των στοιχείων των διαδοχικών 
εκθέσεων. Σκοπός της σύγκρισης των παραπάνω στοι¬ 
χείων αποτελεί η ποσοτικοποίηση των περιβαλλοντικών 
μεταβολών που οφείλονται στο υλοποιηθέν τμήμα του 
σχεδίου, η σύγκριση με τις εκτιμήσεις της ΣΜΠΕ και τις 


εξελίξεις στο θεσμικό πλαίσιο για το περιβάλλον, καθώς 
και η διαπίστωση της αναγκαιότητας ή μη ανάληψης 
διορθωτικών ενεργειών. Σε περίπτωση διαπίστωσης είτε 
σημαντικών αποκλίσεων από τις εκτιμήσεις της ΣΜΠΕ 
είτε νέων υποχρεώσεων από το εκάστοτε ισχύον θεσμικό 
πλαίσιο προστασίας του περιβάλλοντος, προτείνονται 
κατάλληλα επανορθωτικά μέτρα. 

4. Οι αρμόδιες ελεγκτικές περιβαλλοντικές αρχές σε κε¬ 
ντρικό και περιφερειακό επίπεδο, ελέγχουν την τήρηση 
των όρων, περιορισμών και κατευθύνσεων που τίθενται 
με το παρόν άρθρο. 

5. Στην περίπτωση διαπίστωσης είτε σημαντικών απο¬ 
κλίσεων από τις εκτιμήσεις της ΣΜΠΕ είτε νέων υποχρε¬ 
ώσεων από το ισχύον θεσμικό πλαίσιο προστασίας του 
περιβάλλοντος, προτείνονται κατάλληλα επανορθωτικά 
μέτρα. Η έκθεση για κάθε έτος συντάσσεται και υποβάλ¬ 
λεται εντός του πρώτου εξαμήνου του επομένου έτους, 
αρχής γενομένης από το πρώτο εξάμηνο του δεύτερου 
έτους λειτουργίας της Π.Ο.Α.Υ. 

Δ. Στην περίπτωση τροποποίησης του παρόντος 
διατάγματος απαιτείται η τήρηση των διαδικασιών 
που προβλέπονται στην αριθμ. ΥΠΕΧΩΔΕ/ΕΥΠΕ/οικ. 
107017/2006 κοινή υπουργική απόφαση (Β' 125), όπως 
ισχύει. 

Άρθρο 7 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος και Ενέργειας αναθέ¬ 
τουμε τη δημοσίευση και εκτέλεση του παρόντος δια¬ 
τάγματος. 

Αθήνα, 21 Μαρτίου 2019 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Υπουργοί 

Αναπληρωτής Υπουργός 

Περιβάλλοντος και Ενέργειας Περιβάλλοντος και Ενέργειας 

ΓΕΩΡΓΙΟΣ ΣΤΑΘΑΚΗΣ ΣΩΚΡΑΤΗΣ ΦΑΜΕΛΛΟΣ 

Αγροτικής Υφυπουργός Αγροτικής 

Ανάπτυξης καιΤροφιμών Ανάπτυξης καιΤροφιμών 

ΣΤΑΥΡΟΣ ΑΡΑΧΩΒΙΤΗΣ ΟΛΥΜΠΙΑ ΤΕΛΙΓΙΟΡΙΔΟΥ 

ΠΕΡΙΟΧΗ ΟΡΓΑΝΩΜΕΝΗΣ ΑΝΑΠΤΥΞΗΣ 
ΥΔΑΤΟΚΑΛΛΙΕΡΓΕΙΩΝ (Π.Ο.Α.Υ.) Π.Ε. ΠΙΕΡΙΑΣ 


Π.Ο.ΑΎ. ΜΥΔΙΑ ΜΑΚΡΥΓΙΑΛΟΥ-ΠΥΔΝΑΣ Α.Ε. 


τ. ΝΟΜΑΡΧ. ΑΥΤΟΔ. ΠΙΕΡΙΑΣ 
ΔΗΜΟΣ ΜΕΘΩΝΗΣ 
ΔΗΜΟΣ ΠΥΔΝΑΣ 
ΠΙΕΡΙΚΗ ΑΝΑΠΤΥΞΙΑΚΗ 

ΑΓΡΟΤΙΚΟΣ ΣΥΝΕΤΑΙΡΙΣΜΟΣ ΜΥΔΟΚΑΛΛΙΕΡΓΗΤΩΝ ΜΑΚΡΥΓΙΑΛΟΥ Π.Ε. ΠΙΕΡΙΑΣ 


ΣΥΜΒΟΥΛΟΣ ΜΕΛΕΤΗΣ: 


ΘΕΜΑ ΣΧΕΔΙΟΥ: 


Οριοθέτηση παραγωγικών ζωνών Π.Ο.Α.Υ. 
"ΜΥΔΙΑ ΜΑΚΡΥΓΙΑΛΟΥ-ΠΥΔΝΑΣ Α.Ε." Π.Ε. ΠΙΕΡΙΑΣ 




ΙΩΑΝΝΗΣ Γ. ΚΑΡΑΝΙΚΑΣ 
Α.-ΤΟΠΟΓΡΑΦΟΣ ΜΗΧΑΝΙΚΟΣ 
ΞΗΡΟΜΕΡΙΤΟΥ 12 Τ.Κ. 60100 
ΚΑΤΕΡΙΝΗ 

ΤΗΛ.-ΡΑΧ: 23510-23793 
6ΓΠ3ΪΙ: ΙοιπΙι.δυΓνΘγ@9ηΐ3ΐΙχοΓη 


ΚΛΙΜΑΚΑ: 

1:25000 

ΧΡΟΝΟΣ ΜΕΛΕΤΗΣ: 

ΜΑΡΤΙΟΣ 2018 


Ο ΣΥΝΤΑΞΑΣ 


Όριο Ζωνών Π.Ο.Α.Υ. 

ΣΥΝΤΕΤΑΓΜΕΝΕΣ Π.Ο.Α.Υ. 


ΖΩΝΗ 1 


Α/Α X 


Υ 


1 

2 

3 

4 


385051.000 

387025.000 

338423.000 

386496.000 


4478573.000 

4479595.000 

4478835.000 

4477808.000 


ΖΩΝΗ 2 


Α/Α X 


Υ 


5 

6 

7 

8 


384470.000 

385685.000 

384772.000 

383405.000 


4478296.000 

4477628.000 

4475707.000 

4475416.000 

^ ΖΩΝΗ 

Μ.ΚΙΤΡΟΥΣ-ΜΑΚΡΥΠΜΟΥ. 






^ 

*ΕΧΝ0ΟΣ ΥΦΑΛΟΣ 

(Υ,ΑΪμε αρ^ΟΙ 72^/^β1πε/||ρΐ 0/01-02-ί 5 


ΚΙΤΡΟΥΣ 


Νίΐρΐβς 

ΑΙΑ 

X 

Υ 

5 

384470.000 

4478296.000 

6 

385685.000 

4477628.000 

7 

384772.000 

4475707.000 

8 

383405.000 

4475416.000 

9 

383291.000 

4475966.000 

10 

383760.000 

4477379.000 

ΖΩΝΗ 3 

ΑΙΑ 

X 

Υ 

11 

384181.000 

4474401.000 

12 

386699.000 

4474870.000 

13 

386984.000 

4473365.000 

14 

386351.000 

4472581.000 

15 

384577.000 

4472246.000 


ΖΩΝΗ 4 


ΑΙΑ 

X 

Υ 

16 

384890.000 

4470444.000 

17 

385150.000 

4470862.000 

18 

385386.000 

4470945.000 

19 

386043.000 

4470146.000 

20 

385341.000 

4469898.000 


Γεωαναφορά στο σύστημα Ε.Γ.Σ.Α.'87. 



ΟΠΕ = ΩΦΕΛΙΚΗ ΠΑΡΑΓΩΓΙΚΗ ΕΠΙΦΑΝΕΙΑ ΑΝΑ ΖΩΝΗ (στρ.) 
ΜΕΔ= ΜΕΓΙΣΤΗ ΕΤΗΣΙΑ ΔΥΝΑΜΙΚΟΤΗΤΑ ΑΝΑ ΖΩΝΗ (τον./ετος) 



και εγκρΙΟπκε ούμψωνα με ιπν υπ αριθμ 

/Ο . γνωμοδότησή του 

.. ΓΡΑΜΜΑΤΕΑΣ 


ΚΛΣΑΠΗ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤττΤ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























